作者:皮日休
標題:太湖詩：縹緲峰
內容:頭戴華陽帽，手拄大夏筇。清晨陪道侶，來上縹緲峰。帶露嗅藥蔓，和雲尋鹿蹤。時驚q0p0鼠，飛上千丈松。翠壁內有室，叩之虛eGcP。古穴下徹海，視之寒鴻蒙。遇歇有佳思，緣危無倦容。須臾到絕頂，似鳥穿樊籠。恐足蹈海日，疑身淩天風。眾岫點巨浸，四方接圓穹。似將青螺髻，撒在明月中。片白作越分，孤嵐為吳宮。一陣靉靆氣，隱隱生湖東。激雷與波起，狂電將日紅。礊礊雨點大，金髇轟下空。暴光隔雲閃，彷彿亙天龍。連拳百丈尾，下拔湖之洪。捽為一雪山，欲與昭回通。移時卻cs下，細碎衡與嵩。神物諒不測，絕景尤難窮。杖策下返照，漸聞仙觀鐘。煙波濆肌骨，雲壑闐心胸。竟死愛未足，當生且歡逢。不然把天爵，自拜太湖公。